Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: áttételesen hozhatóak összefüggésbe. A közoktatásról szóló 1993. évi LXXIX. törvény is elõírja, hogy a közoktatási intéz-
Paragraph Index: 612

áttételesen hozhatóak összefüggésbe. A közoktatásról szóló 1993. évi LXXIX. törvény is elõírja, hogy a közoktatási intéz- 2005/87/II. szám ményben a gyermekek, szülõk emberi méltóságát, személyiségi jogait, ezen belül családi élethez és magánélethez való jogát tiszteletben kell tartani. (1529/K/2004) Az oktatási azonosító és kártyacsalád rendszerének kidolgozásával kapcsolatos indítvánnyal az oktatási miniszter fordult a biztoshoz. A rendszer szolgáltatási körébe a személynyilvántartás, adatszolgáltatás és az információs rendszer kialakítása tartozna. Ennek során folyamatban van a diákigazolvány formai és technológiai megújítása, valamint új igazolványok (pedagógus és oktatói igazolvány) kibocsátása. A kártyacsalád bevezetésének célja, hogy az oktatásban szereplõ személyek és intézmények egyértelmûen azonosíthatók legyenek, és ezzel különbözõ szolgáltatásokhoz való hozzáférésüket is igazolhassák. A biztos felhívta a miniszter figyelmét arra, hogy a chipkártya-technológia által nyújtott szinte végtelen technikai lehetõségeket a személyes adatok védelméhez való alkotmányos jog érvényesülése érdekében csak nagyon óvatosan és korlátozott módon indokolt igénybe venni. (1611/K/2004) Távközlési szolgáltatók A 2003-as évhez hasonlóan a távközlési szektort érintõ beadványok kiemelt hányada a mobil távközlési szolgáltatók adatkezelési gyakorlatára vonatkozott. A panaszosok – akárcsak az elmúlt években – jellemzõen a személyazonosító okmányok fénymásolásához kötött értékesítést kifogásolták. Bár az elmúlt évek során az adatvédelmi biztos több ízben is a nyilvánossághoz fordult az okmánymásolás adatvédelmi aggályaival összefüggésben, a szolgáltatók ilyen irányú gyakorlata nem vagy alig változott. A számos panasz nyomán egy átfogó vizsgálat indult, melynek célja az volt, hogy kiderítse, a szerzõdéskötéskor alkalmazott eljárás (adatfelvétel) mennyiben elégíti ki az Avtv., valamint az elektronikus

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes